18-jariges het glo Greytown-boer vermoor | Maroela Media
Twee verdagtes is in hegtenis geneem in verband met die moord op Sarel David Theron (49) wat op sy plaas in Seven Oaks in Greytown, KwaZulu-Natal vermoor is.
"Theron se liggaam is Dinsdag omstreeks 09:00 by sy huis gevind nadat hy nie Maandag by die werk opgedaag het nie," het lt.kol. Thulani Zwane, woordvoerder van die polisie, gesê. "Een van die plaasbestuurders het op sy liggaam afgekom en die polisie is ontbied."
Theron het steekwonde gehad en hy is vermoedelik ook gewurg.
Hy is Sondag laas by sy huis gesien.
"'n Skootrekenaar, selfoon en ander goedere is uit die huis gesteel," het Zwane bygevoeg. "Die Greytown-polisie het ondersoek ingestel en twee verdagtes, albei 18 jaar oud, is in hegtenis geneem. Hulle sal Maandag in die Greytown-landdroshof verskyn op aanklag van moord en huisbraak."
Bhekinkosi Langa, provinsiale polisiekommissaris, het die beamptes vir hul harde werk geloof om die verdagtes aan te keer. "Die verdagtes se profiele sal nagegaan word om te ondersoek of hulle dalk met ander huisbrake in Greytown en omliggende gebiede verbind kan word." Langa het gesê hy doen 'n beroep op die gemeenskap om nie gesteelde goedere te koop nie, en gewaarsku diegene wat met gesteelde goedere betrap word, sal vervolg word.
Vrou beseer toe sy in berg vasry
En almal is doodstil niks word gesê nie, maar as dit twee blankes was wat die moord gepleeg het was dit wêreldnuus.